D'Situation vo dene Kinder wo Abfall ussortiere uff de Abfallbärge isch bsunders brekär. Wenn ych als Huushalt mi Abfall uffd Stross stell, denn chömme zerscht moll  d'Recicler und Sueche uuse was si chönne bruuche. Fläsche, Karton, Dose, Plastik, etc. Das sind scho relativ armi Lütt wo das mache. Die Lütt wo uff de Abfallwäge schaffe nämme denn jede einzelni Sack au nomoll usenander und nämme use was verwärtet wärde cha. Das isch e guete näbeverdienst näbe ihrem sehr tragische Lohn. De Rästabfall wird im Abfalldepot nomoll vo dr Abfallfirma sortiert. De Rästmüll landet denn uff em Abfallbärg. Dört sind die Kinder und versueche no öppis uss em scho 3 moll vorsortierte  Abfall usezfinde wo si evt no bruuche chönne.